Neuvoston direktiivi 83/478/ETY, annettu 19 päivänä syyskuuta 1983, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta viidennen kerran (asbesti)



Virallinen lehti nro L 263 , 24/09/1983 s. 0033 - 0036

Espanjank. erityispainos: Luku 13 Nide 14 s. 0201

Portugalink. erityispainos: Luku 13 Nide 14 s. 0201

Suomenk. erityispainos Alue 15 Nide 4 s. 0136

Ruotsink. erityispainos Alue 15 Nide 4 s. 0136



NEUVOSTON DIREKTIIVI, annettu 19 päivänä syyskuuta 1983, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta viidennen kerran (asbesti) (83/478/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että asbestin käytöstä ja tietyistä sitä sisältävistä tuotteista saattaa vapautua ihmisten terveyttä haittaavia kuituja ja pölyjä, jotka voivat aiheuttaa asbestoosia ja syöpää, ehkäisy on paras tapa suojella ihmisten terveyttä, erittäin tehokas keino suojella ihmisten terveyttä ja ympäristöä on kieltää tiettyjen kuitujen käyttö, jotka eräiden tieteellisten lähteiden mukaan ovat erityisen vaarallisia, kuten krokidoliitti (sininen asbesti), tällä hetkellä ei kuitenkaan ole mahdollista kieltää krokidoliitin käyttöä kokonaan; olisi kohtuutonta ehdottaa, että kaikki sitä sisältävät tuotteet olisi poistettava liikkeeltä, kun otetaan huomioon se, että näiden tuotteiden käsittely poistamista tai tuhoamista varten aiheuttaisi vaaraa ihmisten terveydelle, koska siinä yhteydessä vapautuisi kuituja, eräitä krokidoliittia sisältäviä tuotteita kuten tiivisteitä ja asbestisementtiputkia tai voimansiirtolaitteiden kytkinlevyjä ei lähitulevaisuudessa voida kokonaan korvata yhteisön tasolla ominaisuuksiltaan vähintään vastaavilla korvaavilla tuotteilla, on tarpeen säätää erityisestä merkinnästä, jolla ilmaistaan asbestikuituja sisältävien tuotteiden käyttöön liittyvät vaarat, tällaisten tuotteiden merkinnästä säädetään eräissä jäsenvaltioissa markkinoille saattamisen edellytysten osalta toisistaan poikkeavin tavoin, tämä direktiivi rajoittaa krokidoliitin ja krokidoliittikuituja sisältävien tuotteiden markkinoille saattamista ja käyttöä, muiden asbestikuitujen ja niitä kuituja sisältävien tuotteiden markkinoille saattamisen ja käytön rajoituksilla voidaan edelleen edistää ihmisten terveyden suojelua; ennen tällaisia rajoituksia koskevien yhteisön säännösten antamista noihin kuituihin tai tuotteisiin liittyvät yhtenäistämistoimenpiteet rajoittuvat merkintää koskeviin säännöksiin, on tarpeen säännöllisesti tarkastella tässä direktiivissä säädettyä poikkeusjärjestelmää tekniikan ja tieteen kehityksen valossa ottaen huomioon mahdollisuus korvata krokidoliitti sitä vaarattomammilla aineilla, jotta tarvittaessa direktiiviin voidaan tehdä aiheelliset muutokset, ja eräitä asbestikuituja koskevat kiellot ja eräiden jäsenvaltioiden merkinnästä antamat erilaiset säännökset vaikuttavat yhteismarkkinoiden toimintaan; sen vuoksi on tarpeen lähentää jäsenvaltioiden asiaa koskevia lakeja, asetuksia ja hallinnollisia määräyksiä ja vastaavasti muuttaa direktiivin 76/769/ETY(4) liitettä, sellaisena kuin se on viimeksi muutettuna direktiivillä 83/264/ETY(5), ON ANTANUT TÄMÄN DIREKTIIVIN: 1 artikla Direktiivin 76/769/ETY liitteestä tulee liite I. 2 artikla Lisätään direktiivin 76/769/ETY liitteeseen I kohta seuraavasti: "5. Asbestikuidut 5.1 Krokidoliitti CAS N:o 12001-28-4(*) 5.1 Tämän kuidun ja sitä sisältävien tuotteiden saattaminen markkinoille on kielletty. Jäsenvaltio voi kuitenkin sallia tätä kuitua sisältävien tuotteiden saattamisen markkinoille 30 päivään kesäkuuta 1988 asti, jos ne on valmistettu ennen 1 päivää tammikuuta 1986. Jäsenvaltio voidaan myös vapauttaa kiellosta käyttää tätä kuitua sisältäviä tuotteita, jos tuote on valmistettu, saatettu markkinoille, tai sitä on käytetty ennen 1 päivää tammikuuta 1986. Jäsenvaltiot voivat, tämän kuitenkaan rajoittamatta yhteisön muiden direktiivien soveltamista, myös sulkea tämän kiellon ulkopuolelle jäljempänä tarkoitetut tuotteet, mukaan lukien niiden valmistamisen kannalta olennaiset kuidut ja puolivalmisteet: a) asbestisementtiputket; b) hapon- ja lämmönkestävät tiivisteet, tiivistysholkin tiivisteet, joustavat kompensoijat ja muut tiivisteet; c) voimansiirtolaitteiden kytkinlevyt. 5.2 Kaikki asbestikuidut: Krokidoliitti, CAS N:o 12001-28-4 Krysotiili, CAS N:o 12001-29-5 Amosiitti, CAS N:o 12172-73-5 Antofyliitti, CAS N:o 77536-67-5 Aktinoliitti, CAS N:o 77536-66-4 Tremoliitti, CAS N:o 77536-68-6 5.2 Edellä 5.1 kohdan rajoittamatta näitä kuituja sisältävien tuotteiden markkinoille saattaminen ja käyttö on sallittu vain, jos tuotteissa on liitteen II mukainen merkki. (*) Chemical Abstract Service (CAS) rekisterinumero." 3 artikla Lisätään direktiiviin 76/769/ETY liite II seuraavasti: "LIITE II Asbestia sisältävien tuotteiden merkintää koskevia erityisiä säännöksiä 1. Kaikissa asbestia sisältävissä tuotteissa tai niiden pakkauksissa on oltava seuraavassa määritelty merkki: a) jäljempänä olevan mallin mukaisen merkin on oltava vähintään 5 cm korkea (H) ja 2,5 cm leveä; b) sen on koostuttava kahdesta osasta: - yläosassa (h1 = 40 % H) on oltava mustalla taustalla valkoinen "a"-kirjain, - alaosassa (h2 = 60 % H) on oltava punaisella taustalla valkoisin tai mustin ja selvästi luettavin kirjaimin vakiosanamuoto; c) jos tuote sisältää krokidoliittia, vakioilmaisun sanat "sisältää asbestia" korvataan sanoilla "sisältää krokidoliittia / sinistä asbestia", Jäsenvaltiot voivat jättää tämän 1 alakohdan säännöksen ulkopuolelle tuotteet, jotka on tarkoitettu saatettavaksi markkinoille niiden alueella. Näiden tuotteiden merkinnässä on kuitenkin oltava sanat "sisältää asbestia"; XTB:975FG00100 d) jos merkintä tehdään suoraan tuotteeseen painamalla, yksi taustaväristä erottuva väri riittää. 2. Tässä liitteessä tarkoitettu merkki on kiinnitettävä seuraavien sääntöjen mukaisesti: a) jokaiseen pienimpään toimitettuun yksikköön; b) jos tuotteessa on asbestipitoisia osia, riittää kun merkki on vain näissä osissa. Merkinnästä voidaan luopua, jos pieni koko tai pakkauksen sopimattomuus tekevät merkin kiinnittämisen osaan mahdottomaksi. 3. Asbestia sisältävien pakattujen tuotteiden merkintä 3.1 Asbestia sisältävien pakattujen tuotteiden pakkausten merkinnöissä on esitettävä seuraavat tiedot selvästi luettavasti ja pysyvästi merkinnässä: a) tämän liitteen mukainen symboli ja asiaa koskevat maininnat vaarasta; b) turvaohjeet, jotka on valittava tämän liitteen ohjeiden mukaisesti, sikäli kuin ne ovat merkityksellisiä kyseisen tuotteen kannalta. Jos pakkauksessa esitetään lisää turvaohjeita, tämä ei saa heikentää a ja b kohdan mukaisesti annettuja tietoja tai olla ristiriidassa niiden kanssa. 3.2 Edellä 3.1 kohdan mukainen merkintä on tehtävä: - pakkaukseen pysyvästi kiinnitettävällä merkinnällä; - (sidottavalla) merkillä, joka kiinnitetään tukevasti pakkaukseen; tai - suoraan pakkaukseen painamalla. 3.3 Asbestia sisältäviä tuotteita, jotka on pakattu vain löyhään muovikääreeseen tai vastaavaan, on pidettävä pakattuina tuotteina ja ne on merkittävä 3.2 kohdan mukaisesti. Jos tuotteet puretaan tällaisista pakkauksista ja saatetaan markkinoille pakkaamattomina, jokaisessa pienimmässä toimitetussa yksikössä on oltava 3.1 kohdan mukaisesti merkityt tiedot. 4. Asbestia sisältävien pakkaamattomien tuotteiden merkintä Asbestia sisältäviä pakkaamattomia tuotteita varten 3.1 kohdan mukaisesti tehtävä merkintä tehdään: - asbestia sisältävään tuotteeseen pysyvästi kiinnitettävällä merkinnällä; - (sidottavalla) merkillä, joka kiinnitetään tukevasti tällaiseen tuotteeseen; tai - suoraan tuotteeseen painamalla; tai jos merkintöjä ei ole edellä tarkoitetulla tavalla kohtuullisesti mahdollista tehdä, kuten esimerkiksi silloin, kun tuote on pieni, tuotteen ominaisuudet ovat merkintään sopimattomat tai kun ilmenee joitakin teknisiä vaikeuksia, 3.1 kohdan mukaisen merkinnän sisältävässä erillisessä ilmoituksessa. 5. Rajoittamatta yhteisön työturvallisuus- ja työhygieniasäännöksien soveltamista, tuotteeseen, jota voidaan sen käytön yhteydessä jalostaa tai viimeistellä, on lisäksi liitettävä kaikki turvaohjeet, jotka ovat aiheellisia kyseisen tuotteen osalta, ja erityisesti seuraavat: - työskenneltävä mahdollisuuksien mukaan ulkona tai hyvin ilmastoidussa paikassa; - käytettävä mieluiten käsityökaluja tai hidaskäyntisiä työkaluja, jotka on tarvittaessa varustettu asianmukaisella pölynkerääjällä. Jos käytetään nopeakäyntisiä työkaluja, niissä olisi aina oltava tällainen laitteisto; - tuote on mahdollisuuksien mukaan kostutettava ennen leikkausta tai porausta; - pöly on kostutettava, se on pantava asianmukaisesti suljettuun astiaan ja hävitettävä turvallisesti. 6. Merkinnän, joka on kaikissa 5 kohdan ulkopuolelle jäävissä kotikäyttöön tarkoitetuissa tuotteissa, joista käytön aikana todennäköisesti vapautuu asbestikuituja, olisi tarvittaessa sisällettävä turvaohje: "kulunut tuote vaihdettava". 7. Jäsenvaltiot voivat alueellaan asettaa asbestia sisältävien tuotteiden markkinoille saattamisen ehdoksi, että merkinnässä käytetään niiden virallisia kieliä." 4 artikla 1. Jäsenvaltioiden on saatettava tämän direktiivin noudattamisen edellyttämät säännökset voimaan 30 vuorokauden kuluessa sen tiedottamiseksi antamisesta(6). Niiden on ilmoitettava tästä komissiolle viipymättä. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 5 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä syyskuuta 1983. Neuvoston puolesta Puheenjohtaja G. VARFIS (1) EYVL N:o C 78, 28.3.1980, s. 10 (2) EYVL N:o C 125, 17.5.1982, s. 159 (3) EYVL N:o C 331, 17.12.1980, s. 5 (4) EYVL N:o L 262, 27.9.1976, s. 201 (5) EYVL N:o L 147, 6.6.1983, s. 9 (6) Tämä direktiivi on annettu jäsenvaltioille tiedoksi 21 päivänä syyskuuta 1983.